Държавен вестник, бр. 4, 2023 г., стр. 9

БРОЙ  4	
Д Ъ Р Ж А В Е Н  В Е С Т Н И К 	
СТР.  9  
2. Швейцария е упълномощила Федералния 
департамент на външните работи, действащ 
чрез Швейцарската агенция за развитие и 
сътрудничество (SDC), и Федералния департа-
мент по икономически въпроси, образование 
и изследвания, действащ чрез Държавния се-
кретариат по икономическите въпроси (SECO), 
да действат от нейно име за изпълнението на 
Швейцарско-българската програма за сътруд-
ничество. Мерките за подкрепа се възлагат 
или на SDC, или на SECO в съответствие с 
техните съответни сфери на компетентност.
Член 7 – Отговорност
Отговорността на Швейцария по отноше-
ние на Швейцарско-българската програма за 
сътрудничество е ограничена до предоставяне 
на средства съгласно съответните споразу-
мения за мерки за подкрепа. Швейцария не 
поема и няма да носи никаква отговорност 
към България, към който и да е публичен или 
частен субект, участващ в мярка за подкрепа, 
или към трети страни.
Член 8 – Общ интерес
Страните споделят общ интерес за пре-
дотвратяване и борба с корупцията, която 
застрашава доброто управление и правилното 
използване на ресурсите, необходими за раз-
витие, и в допълнение застрашава честната и 
открита конкуренция в процедурите за въз-
лагане на обществени поръчки, базиращи се 
на цена и качество. Поради това Страните се 
споразумяват да обединят усилията си за борба 
с корупцията, и по-специално се споразумя-
ват, че всяко предложение, подарък, плащане, 
възнаграждение или облага от какъвто и да 
е вид, направено на когото и да е, пряко или 
непряко, с оглед на присъждането на мандат 
или договор по това Рамково споразумение или 
по време на изпълнението му, ще се тълкува 
като незаконно действие или корупционна 
практика. Всеки акт от този вид представля-
ва достатъчно основание за прекратяване на 
това Рамково споразумение и съответното 
Споразумение за мярка за подкрепа, отмяна 
на поръчката или произтичащото възлагане 
или предприемане на всяка друга пропор-
ционална коригираща мярка, предвидена от 
приложимото законодателство. Страните не-
забавно ще се информират взаимно за всяко 
основателно съмнение за незаконно действие 
или корупционна практика.
Член 9 – Изменения
1. Всяко изменение на настоящото Рамково 
споразумение ще се извършва в писмен вид 
по взаимно съгласие на Страните.
2. Независимо от параграф 1 по-горе Спе-
цифичната за всяка държава рамка може да 
бъде изменена по взаимно съгласие на ком-
петентните органи, посочени в член 6, чрез 
размяна на писма между тях.
Член 10 – Заключителни разпоредби
1. Специфичната за всяка държава рамка 
(Приложение 1) представлява неразделна част 
от това Рамково споразумение.
2. Настоящото Рамково споразумение влиза 
в сила след подписването му, на датата на 
получаване на последното уведомление, по-
твърждаващо завършването от двете Страни 
на съответните им процедури за одобрение. 
Страните ще прилагат временно настоящото 
Рамково споразумение и приложението към 
него считано от датата, на която това Рамково 
споразумение е подписано от двете страни.
3. Всеки спор, който може да възникне 
в резултат на прилагането на настоящото 
Рамково споразумение, се разрешава по дип­
ломатически път.
4. Настоящото Рамково споразумение 
може да бъде прекратено по всяко време чрез 
шестмесечно писмено предизвестие от една 
от Страните. Преди да вземат такова реше-
ние, Страните започват консултации относно 
причините за прекратяването.
5. В случай на прекратяване на настоящото 
Рамково споразумение неговите разпоредби 
продължават да се прилагат за съответните 
споразумения за мерки за подкрепа, сключени 
преди прекратяването на настоящото Рамково 
споразумение. Страните решават по взаимно 
съгласие относно всички други последици от 
прекратяването.
Подписано в София на 20 септември 2022 г. 
в два оригинални екземпляра на английски 
език.
За правителството на 
Република България:
Атанас Пеканов,
заместник министър-
председател
по управление на евро-
пейските средства
За Федералния съ-
вет на Конфедерация 
Швейцария:
Раймунд Фурер,
посланик  на Конфе-
дерация Швейцария в 
България
Приложение 1
Специфична за всяка държава рамка към 
Рамково споразумение между правителството 
на Република България и Федералния съвет 
на Конфедерация Швейцария относно изпъл-
нението на Втория швейцарски принос към 
избрани държави – членки на Европейския 
съюз, за намаляване на икономическите и 
социалните различия в Европейския съюз
1. Общи разпоредби
1.1. Тази специфична за държавата рамка е 
неразделна част от Рамковото споразумение 
между правителството на Република България 
(наричано по-долу „България“)  и Федералния 
съвет на Конфедерация Швейцария (наричан 
по-долу „Швейцария“) и за прилагането на 
Втория швейцарски принос към избрани 
държави – членки на ЕС, за намаляване на 
икономическите и социалните различия в ЕС 
(наричано по-долу „Рамковото споразумение“).